|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |
|  |
| **ΓΕΝΙΚΗ ΔΙΕΥΘΥΝΣΗ ΤΕΛΩΝΕΙΩΝ & Ε.Φ.Κ. Πάτρα, 11/06/2020**  **ΤΕΛΩΝΕΙΑΚΗ ΠΕΡΙΦΕΡΕΙΑ Αριθ. Πρωτ.: 83**  **ΑΡΘΡΟΥ 5 Ν. 718/77 ΠΑΤΡΩΝ** |

|  |  |
| --- | --- |
| Ταχ. Δ/νση : Αρχ/που Ιεροθέου 2 & Ακτής Δυμαίων  Ταχ. Κώδικας : 262 22 ΠΑΤΡΑ  Τηλέφωνο : 2610-336.454  FAX : 2610-331.658  EMAIΛ: tdypatras@2702.syzefxis.gov.gr |  |

**Π Ρ Ο Κ Η Ρ Υ Ξ Η Δ Ι Α Γ Ω Ν Ι Σ Μ Ο Υ**

**Ο ΠΡΟΪΣΤΑΜΕΝΟΣ ΤΗΣ ΤΕΛΩΝΕΙΑΚΗΣ ΠΕΡΙΦΕΡΕΙΑΣ ΤΟΥ ΑΡΘΡΟΥ 5 του Ν. 718/77 «ΠΕΡΙ ΕΚΤΕΛΩΝΙΣΤΩΝ» ΠΑΤΡΩΝ**

Έχοντας υπόψη :

1. Τις διατάξεις του Ν. 718/77 "Περί Εκτελωνιστών" (ΦΕΚ 304/Α/1977) όπως τροποποιήθηκε με την υποπαρ. Ε5 του άρθρου 1, του ν.4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 – Επείγοντα Μέτρα Εφαρμογής του ν.4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-2016.» (ΦΕΚ 222/Α/2012) και την περίπ. δ’) της παρ.5 του άρθρου 3 της πράξης Νομοθετικού Περιεχομένου ‘Ρυθμίσεις κατεπειγόντων θεμάτων του ν.4046/2012 και του ν.4093/2012 (ΦΕΚ 229/Α/2012).

2. Τις διατάξεις της αριθμ. Δ19Γ 5046811 ΕΞ 2012/12-12-2012 Α.Υ.Ο. (ΦΕΚ 3467/Β/28-12-

2012).

**Π Ρ Ο Κ Η Ρ Υ Σ Σ Ε Ι**

Διαγωνισμό για την **απόκτηση πιστοποίησης επάρκειας εκτελωνιστή** της Τελωνειακής Περιφέρειας του άρθρου 5 του Ν.718/77, Πατρών, που έχει έδρα την Πάτρα, στη Διεύθυνση

Τελωνείου Πατρών και περιλαμβάνει όλες τις Π.Ε. της Περιφέρειας Δυτικής Ελλάδος, τις Π.Ε. Φωκίδας και Ευρυτανίας, τις Π.Ε. Ζακύνθου, Ιθάκης, Κεφαλληνίας και Λευκάδας της Περιφέρειας Ιονίων Νήσων.

Ο διαγωνισμός, όπως ορίζεται από το άρθρο 1 της αριθμ. Δ19Γ 5046811 ΕΞ 2012/12-12-2012 Α.Υ.Ο., θα διεξαχθεί υπό την εποπτεία Εξεταστικής Επιτροπής, η οποία και θα συγκροτηθεί σύμφωνα με τις διατάξεις του άρθρου 4 της ίδιας Α.Υ.Ο.

Ο διαγωνισμός θα διεξαχθεί **στις 26 Σεπτεμβρίου 2020, ημέρα Σάββατο**, στην Πάτρα, σύμφωνα με το πρόγραμμα, που θα εκδοθεί από την Εξεταστική Επιτροπή, στο οποίο θα καθορισθεί και το κατάστημα διενέργειάς του. Το πλήρες πρόγραμμα του διαγωνισμού και το κατάστημα διενέργειάς του, θα τοιχοκολληθεί μέχρι την προηγούμενη ημέρα της έναρξης των εξετάσεων, στον χώρο των ανακοινώσεων της Τελωνειακής μας Περιφέρειας.

Οι υποψήφιοι για να λάβουν μέρος στον διαγωνισμό πρέπει, σύμφωνα με το άρθρο 7, του Ν.718/77 και το άρθρο 3 της Δ19Γ 5046811 εξ 2012/12-12-2012 Α.Υ.Ο. να έχουν κατά την ημέρα έναρξης του διαγωνισμού τα παρακάτω προσόντα:

***«…α.*** *Να είναι έλληνες πολίτες ή πολίτες άλλου κράτους μέλους του Ευρωπαϊκού Οικονομικού*

*Χώρου (Ε.Ο.Χ.).*

***β.*** *Να κέκτηνται τουλάχιστον απολυτήριον εξαταξίου Γυμνασίου ή Λυκείου ή ισοτίμου προς ταύτα σχολής της ημεδαπής ή της αλλοδαπής.*

***γ.*** *Να μη έχουν καταδικασθεί, ουδέ να διώκονται δι' αδίκημα τι εκ των υπό της παρ. 1 του άρθρ. 21 του παρόντος προβλεπομένων εν συνδυασμώ και με την παρ. 8 του αυτού άρθρου.*

***δ.*** *Να μη έχουν απωλέση την ιδιότητα του εκτελωνιστού ή του ασκουμένου εκτελωνιστού, συνεπεία της πειθαρχικής ποινής της οριστικής αφαιρέσεως ή ανακλήσεως της αδείας ασκήσεως του επαγγέλματος ή του πτυχίου εκτελωνιστού, ουδέ να τελούν υπό έκτισιν πειθαρχικής ποινής προσωρινής αφαιρέσεως τούτων.*

***ε.*** *Να μη τελούν υπό πτώχευσιν, δικαστικήν αντίληψιν ή απαγόρευσιν.*

*Αι ως άνω προϋποθέσεις δέον να υφίστανται εις το πρόσωπον του υποψηφίου κατά την ημέραν ενάρξεως του διαγωνισμού…* ***»***

Η συνδρομή των ανωτέρω υπό γ', δ' και ε' προϋποθέσεων βεβαιώνεται με υπεύθυνη δήλωση του άρθρου 8 Ν. 1599/1986 του ενδιαφερομένου.

Οι υποψήφιοι πρέπει **το αργότερο μέχρι 13 Αυγούστου 2020 και ώρα 14.30** να υποβάλλουν στην Τελωνειακή Περιφέρεια του άρθρου 5 Ν.718/77 Πατρών, που εδρεύει στο Κατάστημα της Διεύθυνσης Τελωνείου Πατρών (Αρχ/που Ιεροθέου 2 & Ακτή Δυμαίων-Πάτρα) σχετική αίτηση που βρίσκεται αναρτημένη στο portal του icisnet και στην ιστοσελίδα της Α.Α.Δ.Ε. Η αίτηση υποβάλλεται είτε αυτοπρόσωπα είτε με συστημένη επιστολή. Οι εκπρόθεσμες αιτήσεις δεν θα γίνονται δεκτές. Οι αιτήσεις πρέπει να περιέχουν όλα τα στοιχεία του υποψηφίου, επώνυμο, πατρώνυμο, ακριβή διεύθυνση κατοικίας ή διαμονής του υποψηφίου, την ακριβή ημερομηνία γεννήσεως και την ημερομηνία που θα έχει συνταχθεί.

**Μαζί με την αίτηση πρέπει να υποβάλλουν υποχρεωτικά, επί ποινή απαραδέκτου της αιτήσεως και τα παρακάτω δικαιολογητικά:**

α) Υπεύθυνη Δήλωση του άρθρου 8 Ν. 1599/86, το έντυπο της οποίας χορηγείται δωρεάν

από την Περιφέρεια, στην οποία να δηλώνονται τα εξής:

ι) Ότι δεν έχει καταδικαστεί σαν αυτουργός ή συνεργός, ούτε διώκεται, για κλοπή, υπεξαίρεση, απάτη, εκβίαση, πλαστογραφία, λαθρεμπορία, κιβδηλεία, παραχάραξη, υπεξαγωγή εγγράφων, δωροδοκία, απιστία, συκοφαντική δυσφήμιση, τοκογλυφία, παραβίαση των σφραγίδων που τέθηκαν από οποιαδήποτε Αρχή, παράβαση του νόμου περί αρχαιοτήτων και ναρκωτικών, ή για αδικήματα συνεπαγόμενα στέρηση, έστω και προσωρινή, των πολιτικών δικαιωμάτων, ούτε έχει παραπεμφθεί με τελεσίδικο βούλευμα και δεν καταδικάσθηκε λόγω παραγραφής για κάποιο από τα αδικήματα αυτά.

ιι) Ότι δεν τελεί υπό πτώχευση ή απαγόρευση ή δικαστική αντίληψη.

ιιι) Ότι δεν υπήρξε εκτελωνιστής ο οποίος έχασε οριστικά την ιδιότητα αυτή, λόγω επιβολής πειθαρχικής ποινής, ούτε είναι εκτελωνιστής του οποίου η ιδιότητα είναι σε προσωρινή αναστολή λόγω επιβολής πειθαρχικής ποινής.

β) Φωτοτυπία των δύο όψεων του Δελτίου Αστυνομικής Ταυτότητας ή των σελίδων του Διαβατηρίου που αναφέρονται τα στοιχεία του.

γ) Αντίγραφο απολυτηρίου εξαταξίου Γυμνασίου, ή Λυκείου, ή ισότιμης με αυτά σχολής της ημεδαπής ή αλλοδαπής, προκειμένου δε για πτυχιούχους ΤΕΙ ή ΑΕΙ αντίγραφο πτυχίου.

δ) Γραμμάτιο είσπραξης του Ταμείου Παρακαταθηκών & Δανείων του υποκαταστήματος της

πόλης, όπου εδρεύει η Τελωνειακή Περιφέρεια, για την κατάθεση σε αυτό παραβόλου 100 € υπέρ της, κατά το άρθρο 4 της Αριθμ. Πρωτ. Δ19Γ 5046811 ΕΞ 2012/12-12-2012 ΑΥΟ, Εξεταστικής Επιτροπής του προκηρυγμένου, σύμφωνα με το άρθρο 2 αυτής, διαγωνισμού για την απόκτηση πιστοποίησης επάρκειας εκτελωνιστή.

ε) Τέσσερις (4) πρόσφατες φωτογραφίες.

Από τον διαγωνισμό αποκλείονται οι υποψήφιοι που δεν κατέθεσαν ή κατέθεσαν ελλιπή τα ανωτέρω υπό στοιχεία (α΄) έως και (δ΄) δικαιολογητικά, καθώς και εκείνοι που δεν έχουν τα απαιτούμενα προσόντα.

Οι υποψήφιοι που επιθυμούν να καταθέσουν οποιοδήποτε δικαιολογητικό ή έγγραφο επιπλέον των ανωτέρω, οφείλουν να το καταθέσουν και αυτό έως την **13 Αυγούστου 2020 και ώρα 14.30.**

Κατά την ημερομηνία διεξαγωγής του διαγωνισμού πρέπει να έχουν μαζί τους την Αστυνομική τους ταυτότητα ή άλλο αποδεικτικό στοιχείο της ταυτότητάς τους που να φέρει επικυρωμένη φωτογραφία.

Οι υποψήφιοι θα εξεταστούν γραπτώς στα εξής μαθήματα, όπως ορίζονται στην Δ19Γ 46811 ΕΞ 2012/12-12-2012 Α.Υ.Ο.:

**α) Τελωνειακή Νομοθεσία:** Ενωσιακός Τελωνειακός Κώδικας-UCC [Καν. 952/2016], Εκτελεστικός Κανονισμός Εφαρμογής-ΙΑ [Καν. 2447/2015], Κατ’ Εξουσιοδότηση Κανονισμοί-DA [Καν. 2446/2015 & Καν. 341/2016] και Εθνικός Τελωνειακός Κώδικας (Ν.2960/01)], όπως τροποποιήθηκαν και ισχύουν .

**β) Δασμολογική Νομοθεσία και ΦΠΑ**: Γενικά περί δασμολογίου - Δασμολογική κατάταξη (Συνδυασμένη Ονοματολογία και Επεξηγηματικές Σημειώσεις αυτής). Δασμολογικές ποσοστώσεις. Ειδικός Προορισμός. Δεσμευτικές Δασμολογικές Πληροφορίες. Φόρος Προστιθέμενης Αξίας κατά την εισαγωγή και εξαγωγή. Συντελεστές ΦΠΑ.

**γ) Νομοθεσία περί εκτελωνιστών**: Ν. 718/77 " Περί Εκτελωνιστών", όπως έχει τροποποιηθεί και ισχύει.

Για τον έλεγχο των αιτήσεων, τα καταστήματα διεξαγωγής του διαγωνισμού και την γραπτή εξέταση, εποπτεία και έλεγχο των ταυτοτήτων των υποψηφίων, εφαρμόζονται οι διατάξεις των άρθρων 5 έως 11 της Δ19Γ 5046811 ΕΞ 2012/12-12-2012 Α.Υ.Ο.. Ειδικότερα, οι υποψήφιοι είναι υποχρεωμένοι να προσέρχονται, 20 λεπτά νωρίτερα από την ώρα έναρξης του διαγωνισμού, στις αίθουσες των εξετάσεων, σύμφωνα με το πρόγραμμα και να εισέρχονται σ' αυτές, αφού προηγούμενα εξακριβωθεί η ταυτότητά τους, φέροντες μαζί τους μόνο όσα γραπτά βοηθήματα ειδικά επιτρέψει η Εξεταστική Επιτροπή και όσα είδη είναι απαραίτητα για την γραφή. Για όσους αρνούνται να παραδώσουν αντικείμενα που δεν επιτρέπεται η χρησιμοποίησή τους και για όσους προσέρχονται μετά την εκφώνηση των θεμάτων, εφαρμόζονται οι διατάξεις του άρθρου 7 της Δ19Γ 5046811 εξ 2012/12-12-2012 Α.Υ.Ο.

Η συμπληρωματική ή μεμονωμένη εξέταση υποψηφίου, ο οποίος δεν προσήλθε για οποιαδήποτε αιτία στην κανονική εξέταση απαγορεύεται. Η ταυτότητα των υποψηφίων εξακριβώνεται με το Δελτίο Αστυνομικής Ταυτότητας ή και με άλλο επίσημο έγγραφο παραστατικό της ταυτότητας του προσώπου, το οποίο όμως πρέπει να φέρει επικυρωμένη φωτογραφία. Οι υποψήφιοι πρέπει να έχουν υπόψη τους, ότι δεν επιτρέπεται να χρησιμοποιούν βοηθήματα, εκτός από εκείνα που θα επιτραπούν από την Εξεταστική Επιτροπή, ούτε να αλληλοβοηθούνται ή να επιθέτουν στα γραπτά τους σημεία αναγνώρισης ή να διαταράσσουν κατά οποιοδήποτε τρόπο την τάξη και την αξιοπιστία της εξέτασης, γιατί θα αποκλείονται οριστικά του διαγωνισμού με απόφαση της Εξεταστικής Επιτροπής μετά από ακρόαση του υποψηφίου.

Ο αποκλεισμός από τον διαγωνισμό επιβάλλεται σε όλα τα στάδια της διαδικασίας αυτού και συνίσταται στη διαγραφή του υπαίτιου από τους πίνακες διαγωνιζομένων. Η παράδοση του γραπτού είναι υποχρεωτική για κάθε υποψήφιο που εξέρχεται από την αίθουσα. Σε κανέναν δεν επιτρέπεται η παραμονή στην αίθουσα μετά το τέλος του χρόνου εξέτασης.

Επιτυχόντες στον διαγωνισμό για την απόκτηση πιστοποίησης επάρκειας εκτελωνιστή της Τελωνειακής Περιφέρειας Πατρών, θεωρούνται σύμφωνα με το άρθρο 13§3 της Δ19Γ 5046811 ΕΞ 2012/12-12-2012 Α.Υ.Ο., όσοι έχουν λάβει την οριζόμενη βαθμολογική βάση, δέκα (10), σε κάθε εξεταζόμενο μάθημα.

Η Τελωνειακή Περιφέρεια του άρθρου 5 του Ν.718/77 Πατρών, αναζητά αυτεπάγγελτα για τους επιτυχόντες: α) Ποινικό Μητρώο γενικής χρήσης και β) Πιστοποιητικό περί μη πτώχευσης. Ο Προϊστάμενος των Τελωνειακής Περιφέρειας του άρθρου 5 του ν.718/77, Πατρών, μετά τον έλεγχο των ανωτέρω δικαιολογητικών χορηγεί την πιστοποίηση επάρκειας εκτελωνιστή.

Για οποιαδήποτε πληροφορία για τον διαγωνισμό επικοινωνήστε με την Τελωνειακή Περιφέρεια του άρθρου 5 του Ν.718/77 Πατρών, κάθε εργάσιμη ημέρα και από τις ώρες **08.00- 14.00, στο τηλέφωνο 2610-336454**

**Ο ΠΡΟΪΣΤΑΜΕΝΟΣ ΤΗΣ ΤΕΛΩΝΕΙΑΚΗΣ**

**ΠΕΡΙΦΕΡΕΙΑΣ ΑΡΘΡΟΥ 5**

**Ν.718/77 ΠΑΤΡΩΝ**

**ΔΙΟΝΥΣΙΟΣ ΜΑΡΚΟΠΟΥΛΟΣ**

.

**ΠΡΟΚΗΡΥΞΗ 83/2020**

**ΑΙΤΗΣΗ**

**ΣΥΜΜΕΤΟΧΗΣ ΣΤΟΝ ΔΙΑΓΩΝΙΣΜΟ ΓΙΑ ΤΗΝ ΑΠΟΚΤΗΣΗ**

**ΠΙΣΤΟΠΟΙΗΣΗΣ ΕΠΑΡΚΕΙΑΣ ΕΚΤΕΛΩΝΙΣΤΗ ΤΕΛΩΝΕΙΑΚΗΣ**

**ΠΕΡΙΦΕΡΕΙΑΣ ΑΡΘ.5 Ν.718/77 ΠΑΤΡΩΝ**

**ΑΡΙΘ. ΠΡΩΤ.:…………….** (συμπληρώνονται

**ΗΜ/ΝΙΑ: / /2020** από την Υπηρεσία)

|  |  |
| --- | --- |
| ΕΠΩΝΥΜΟ:…………………………………………………………………….  ΟΝΟΜΑ: ………………………………………………………………………..  ΟΝΟΜ/ΜΟ ΠΑΤΕΡΑ:……………………………………………………..  ΟΝΟΜ/ΜΟ ΜΗΤΕΡΑΣ:…………………………………………………..  ΟΝΟΜ/ΜΟ ΣΥΖΥΓΟΥ:…………………………………………………….  ΗΜ/ΝΙΑ ΓΕΝΝΗΣΗΣ:………………………….…………………………..  ΤΟΠΟΣ ΓΕΝΝΗΣΗΣ:………………………………………………………..  ΑΡΜΟΔΙΑ ΕΙΣΑΓΓΕΛΙΑ: ………………………………….................  ΑΡΜΟΔΙΟ ΠΡΩΤΟΔΙΚΕΙΟ: ……………………………………………..  ΔΙΕΥΘΥΝΣΗ ΚΑΤΟΙΚΙΑΣ:…………………………………………………  Τ.Κ.- ΝΟΜΟΣ…..……………………………………………………………..  ΤΗΛΕΦΩΝΑ:…………………………………………………………………..  ΔΙΕΥΘΥΝΣΗ ΕΡΓΑΣΙΑΣ:……………………………………………………  ΤΗΛΕΦΩΝΑ:………………………………………………………………....  ΚΙΝΗΤΟ ΤΗΛ:………………………………………………………………….  E-MAIL:……………………………………………………………………………  Ημερομηνία Υποβολής Αίτησης: ………/………/2020 | Παρακαλώ, όπως γίνει δεκτό το αίτημα μου, προκειμένου να συμμετάσχω στον προκηρυχθέντα διαγωνισμό της  **26ης Σεπτεμβρίου 2020** για την απόκτηση πιστοποίησης επάρκειας εκτελωνιστή, σύμφωνα με την Δ19Γ 5046811 ΕΞ2012 ΑΥΟ (ΦΕΚ 3467Β/28-12-2012).  Συνημμένα σας υποβάλλω τα προβλεπόμενα από το άρθρο 3§2 της παραπάνω ΑΥΟ δικαιολογητικά ήτοι:   1. Υπεύθυνη Δήλωση του Ν. 1599/86 2. Φωτοτυπία των δύο όψεων του Δελτίου Αστυνομικής μου Ταυτότητας 3. Αντίγραφο του τίτλου σπουδών …………………………. που κατέχω. 4. Γραμμάτιο είσπραξης του Ταμείου Παρακαταθηκών & Δανείων αριθ…………….. 5. Τέσσερις (4) πρόσφατες φωτογραφίες   O/H ΑΙΤ……………….  Υπογραφή υποψηφίου |



**ΥΠΕΥΘΥΝΗ ΔΗΛΩΣΗ**

**(Άρθρο 8 Ν.1599/1986)**

|  |
| --- |
| **Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν.1599/86)** |

**ΠΡΟΣ: ΤΗΝ ΤΕΛΩΝΕΙΑΚΗ ΠΕΡΙΦΕΡΕΙΑ ΤΟΥ ΑΡΘΡΟΥ. 5 Ν.718/77 ΠΑΤΡΩΝ**

**Ο-Η Όνομα:………………………………... Επώνυμο:…….………………………………………………**

**Όνομα και Επώνυμο Πατέρα:……………………………………………………………………………….**

**Όνομα και Επώνυμο Μητέρας:……………………………………………………………………………..**

**Όνομα και Επώνυμο Συζύγου:……………………………………………………………………………..**

**Ημερομηνία γέννησης:………………………………………………**

ΗΜ. ΜΗΝ. ΕΤΟΣ

**Τόπος γέννησης:………………………………………………………………………………………………..**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

**ΑΡ.ΔΕΛΤ. ΤΑΥΤΟΤΗΤΑΣ:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

**ΑΦΜ :**

**Τόπος κατοικίας:……………………………………………………………………………………………….**

**Οδός:………………………………………………………………… Αριθ……………… Τ.Κ………………**

**Τηλ.:…………………………………………… Κινητό τηλ.:…………………………………………………**

**Αρ.Τηλεομοιοτυπίας (FAX):…………………………. E- mail:……………………………………………**

**Με ατομική μου ευθύνη και γνωρίζοντας τις κυρώσεις (1) , που προβλέπονται από τις διατάξεις της παρ. 6 του άρθρ. 22 του Ν.1599/86, δηλώνω ότι:**

ι) Ότι δεν έχω καταδικαστεί σαν αυτουργός ή συνεργός, ούτε διώκομαι, για κλοπή, υπεξαίρεση, απάτη, εκβίαση, πλαστογραφία, λαθρεμπορία, κιβδηλεία, παραχάραξη, υπεξαγωγή εγγράφων, δωροδοκία, απιστία, συκοφαντική δυσφήμιση, τοκογλυφία, παραβίαση των σφραγίδων που τέθηκαν από οποιαδήποτε Αρχή, παράβαση του νόμου περί αρχαιοτήτων και ναρκωτικών, ή για αδικήματα συνεπαγόμενα στέρηση, έστω και προσωρινή, των πολιτικών δικαιωμάτων μου, ούτε έχω παραπεμφθεί με τελεσίδικο βούλευμα και δεν καταδικάσθηκα λόγω παραγραφής για κάποιο από τα αδικήματα αυτά.

ιι) Ότι δεν τελώ υπό πτώχευση ή απαγόρευση ή δικαστική αντίληψη,

ιιι) Ότι δεν υπήρξα εκτελωνιστής και έχασα οριστικά την ιδιότητα αυτή, λόγω επιβολής πειθαρχικής ποινής, ούτε είμαι εκτελωνιστής σε προσωρινή αναστολή λόγω επιβολής πειθαρχικής ποινής.

**Ημερομηνία ……………………………….2020**

**Ο - Η Δηλ……..**

**(Υπογραφή)**

**(1) Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρο 8, τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.**